stanford-oval/wikipedia huggingface dataset:
Haloo Helsinki!
Historia > III (2010–2011)

Yhtyeen kolmas albumi III julkaistiin 2. maaliskuuta 2011. Se nousi Suomen virallisen albumilistan 14. sijalle, pysyi listalla yhtäjaksoisesti 36 viikkoa ja sijoittui parhaimmillaan kahdeksannelle sijalle viikolla 34/2011. Albumin toisesta singlestä ”Maailman toisella puolen” tuli kesällä 2011 hitti, sillä se nousi radioiden soittolistojen kärkeen ja on ollut parhaimmillaan latauslistan sijalla kaksi ja singlelistan sijalla kolme. ”Maailman toisella puolen” -singleä on myyty yli 12 000 kappaletta, mikä oikeuttaa singlen platinalevyyn. III on Haloo Helsinki! -yhtyeen läpimurto suuren yleisön tietoon, ja muun muassa Helsingin Sanomien ja Keskisuomalaisen kriitikot antoivat sille neljä tähteä ja Savon Sanomat viisi tähteä. III-albumia on myyty platinalevyn verran, yli 22 000 kappaletta. EMI Music Finland julkaisi yhtyeen kolmen ensimmäisen albumin singlet ja kolme aiemmin CD:llä julkaisematonta kappaletta sisältäneen kokoelman syksyllä 2012. Yhteistyö manageri Peter Kokljuschkinin kanssa loppui III-albumin jälkeen.
Historia > Maailma on tehty meitä varten (2012–2013)

Haloo Helsinki! allekirjoitti vuonna 2012 uuden levytyssopimuksen Ratas Music Groupin kanssa.
Yhtyeen neljäs albumi Maailma on tehty meitä varten julkaistiin 8. helmikuuta 2013. Levyn tuottivat Rauli Eskolin yhdessä Gabi Hakasen kanssa. Albumi on ensimmäinen, jonka sävellykset ovat täysin yhtyeen omaa käsialaa.  Albumin ensimmäinen single ”Huuda!” julkaistiin 30. marraskuuta 2012. Albumi ylitti kultalevyn rajan vain muutama viikko julkaisunsa jälkeen. Maailma on tehty meitä varten on myynyt tuplaplatinaa ja pysyi yhtämittaisesti Suomen virallisella albumilistalla 69 viikkoa. Albumin singleistä ”Vapaus käteen jää” myi kultaan oikeuttavan määrän.
Yhtye on joulukuusta 2013 lähtien ollut organisoitu osakeyhtiö nimeltä Haloo Music Group Oy.
Historia > Kiitos ei ole kirosana (2014–2015)

Haloo Helsinki! julkaisi viidennen albuminsa Kiitos ei ole kirosana 3. lokakuuta 2014. Se on myynyt platinaan oikeuttavan määrän. Levyn sävellykset ovat yhtyeen ja sanoitukset Elli Haloon. Albumin tuottivat Rauli Eskolin ja Gabi Hakanen. Albumi nousi suoraan Suomen virallisen albumilistan ensimmäiselle sijalle ja myi platinaan oikeuttavan määrän. Kiitos ei ole kirosana ylsi Spotifyssa maailmanlistan 62. sijalle tehden suomalaista musiikkihistoriaa.
Albumin ensimmäinen single ”Beibi” ilmestyi elokuussa ja nousi heti radiolistan ykköseksi. Single kohosi myös Suomen iTunesin ladatuimmaksi ja Suomen Spotifyn kuunnelluimmaksi kappaleeksi viikossa. Yhtyeen ensimmäinen konserttisalikiertue Kiitos ei ole kirosana alkoi lokakuussa 2014.
Haloo Helsinki! jäi lokakuussa 2015 noin vuoden mittaiselle esiintymistauolle.
Historia > Hulluuden Highway ja Texas (2016–2018)

Joulukuussa 2016 Haloo Helsinki! julkaisi paluunsa kunniaksi singlen ”Rakas”. Uusi Hulluuden highway -niminen albumi julkaistiin 10. maaliskuuta 2017 ja yhtye lähti samannimiselle konserttikiertueelle 20. lokakuuta 2017. Kiertue päättyi Helsingin Hartwall Arenalle 2. joulukuuta.
Kuudennen albuminsa jälkeen yhtye julkaisi kaksi singleä vuonna 2017. ”Tuntematon” on vuoden 2017 Tuntematon sotilas -elokuvaversion epävirallinen tunnussävelmä.[lähde? ] ”Joulun kanssas jaan” tehtiin yhteistyössä Cantores Minores -kuoron kanssa ja se on yhtyeen ensimmäinen kappale, jolla on mukana vierailija. Jouluaiheisesta kappaleesta on sittemmin tullut yksi Suomen soitetuimmista joululauluista.
Helmikuussa 2018 julkaistiin single ”Texas”, jolla on mukana JVG. Yhtye julkaisi 17. toukokuuta 2018 Texas-nimisen EP:n, joka on myös yhtyeen ensimmäinen EP.
Kesäkuussa 2018 Haloo Helsinki! kertoi jäävänsä syksyllä yli kahden vuoden mittaiselle tauolle. He kertoivat palaavansa vuonna 2021, jolloin julkaistaisiin myös heidän seuraava albuminsa.
Historia > Muut projektit (2019)

Elli ilmoitti lokakuussa 2018 lähtevänsä Ellips-nimellä myös soolouralle Haloo Helsingin keikkatauon aikana. Häneltä ilmestyi hänen itse säveltämänsä ja sanoittamansa single ”Maailma on rikki” tammikuussa 2019. Hän teki myös Ellips-kiertueen. Maaliskuussa julkaistiin Ellipsin toinen single ”Kolera-allas” ja albumi Yhden naisen hautajaiset 12. huhtikuuta 2019.
Yhtyeen kitaristit Leo Hakanen ja Jere Marttila perustivat EDM-yhtyeen nimeltään STEREO. Ensimmäiset kappaleet ”Vuosien päästä” ja ”74” julkaistiin tammikuussa. Kolmas single ”Woo Woo” julkaistiin maaliskuussa. Kolmetoista kappaletta sisältävä albumi ”00740” julkaistiin 1. marraskuuta 2019. Albumilla vierailevina artisteina ovat muun muassa Etta, Samu Haber, Herra Ylppö, Michael Monroe ja Teflon Brothers.
Historia > Älä pelkää elämää (2021–)

Yhtye esiintyi Lauri Tähkän hyväntekeväisyysprojektissa Uuden edessä vuoden 2020 huhtikuussa.
Yhtyeen musiikkiin perustuva musikaali Maailma on tehty meitä varten sai ensi-iltansa Linnanmäen Peacock-teatterissa 6. helmikuuta 2020.
Yhtye julkaisi 9. lokakuuta 2020 singlen ”Lady Domina”. Toinen single ”Piilotan mun kyyneleet” julkaistiin 19. helmikuuta 2021. Yhtye esitti kappaleen Uuden musiikin kilpailun finaalilähetyksessä 21. helmikuuta 2021. Yhtyeen oli määrä esiintyä Helsingin olympiastadionilla 14. elokuuta 2021, mutta koronapandemian vuoksi keikka siirrettiin vuoden 2022 kesäkuuhun.
Single ”Tulikärpäset” julkaistiin 6. elokuuta 2021, ja sitä varten kuvattiin myös musiikkivideo.
Yhtyeen uusi albumi Älä pelkää elämää julkaistiin 10. syyskuuta 2021.
Haloo Helsinki! kirjoitti kokonaan Tommi Läntisen "Elämä kantaa mua"- singlen. Kappale julkaistiin 20. tammikuuta 2022. Kappale oli samalla ensimmäinen yhtyeen muille tekemä kappale.
Yhtye lanseerasi lokakuussa 2022 alkoholittoman kuohuviinin.
Yhtyeen jäsenet

Yhtyeen jäsenet esiintyivät ennen Maailma on tehty meitä varten -albumia taiteilijasukunimellä Haloo, mutta albumin yhteydessä kaikki muut paitsi Elli ottivat käyttöönsä oikeat sukunimensä.
Jere Marttila
– kitara, taustalaulu
Leo Hakanen
– kitara, taustalaulu
Elli Haloo (Elisa Tiilikainen)
– laulu, basso
Jukka Soldan
– rummut
Diskografia

Haloo Helsinki! (2008)
Enemmän kuin elää (2009)
III (2011)
Maailma on tehty meitä varten (2013)
Kiitos ei ole kirosana (2014)
Hulluuden highway (2017)
Texas-EP (2018)
Älä pelkää elämää (2021)
Aiheesta muualla

Kuvia tai muita tiedostoja aiheesta Haloo Helsinki! Wikimedia Commonsissa
Yhtyeen virallinen sivusto
Haloo Helsinki! Ylen Elävässä arkistossa
Haloo Helsinki!
| --- | --- |
Studioalbumit:  Haloo Helsinki! Enemmän kuin elää III Maailma on tehty meitä varten Kiitos ei ole kirosana Hulluuden highway Älä pelkää elämää
Kokoelmat:  Helsingistä maailman toiselle puolen – Parhaat 2007–2012
Livealbumit:  Arena
EP-levyt:  Texas-EP
Singlet:  ”Haloo Helsinki” ”Perjantaina” ”Vieri vesi vieri” ”Yksinäiset” ”Jos elämä ois helppoo” ”Mun sydän sanoo niin” ”Ei Eerika pääse taivaaseen” ”Valherakkaus” ”Kokeile minua” ”Maailman toisella puolen” ”Kuule minua” ”Jos mun pokka pettää” ”Huuda!” ”Vapaus käteen jää” ”Maailma on tehty meitä varten” ”Carpe Diem” ”Lähtövalmiina” ”Beibi” ”Vihaan kyllästynyt” ”Kiitos ei ole kirosana” ”Kuussa tuulee” ”Pulp Fiction” ”Rakas” ”Hulluuden highway” ”Oh No Let’s Go” ”Tuntematon” ”Joulun kanssas jaan” ”Texas” ”Kaksi ihmistä” ”Lady Domina” ”Piilotan mun kyyneleet” ”Tulikärpäset” “Reiviluola”
Muut artikkelit:  Haloo Helsinki! -yhtyeen diskografia
Viimeinen koukkaus

| Viimeinen koukkaus |
| --- | --- |
 DVD-julkaisun kansi. Vasemmalla Airo (Pennanen), keskellä Savulaakso (Pesonen) suutelee Oliviaa (Litmanen). Oikealla veteraanit Kytö (Karppanen), Jukarainen (Lastumäki), Airo ja Savulaakso.
Tyyli:  komedia
Kestoaika:  22 minuuttia / jakso
Luoja(t):  MTV3
Pääosissa:  Leo Lastumäki Martti Pennanen Esko Pesonen Kalle Karppanen Eeva Litmanen
Alkuperämaa:   Suomi
Verkko:  MTV3
Jaksoja:  6
Aiheesta muualla
IMDb 
Elonet
Viimeinen koukkaus on kuusiosainen suomalainen televisiosarja vuodelta 1989. Risto Karlssonin 1986 julkaistuun veijariromaaniin perustuvan komedian käsikirjoitti Elina Halttunen, ohjasi Sina Kujansuu ja tuotti Peppi Kajanne. Finnkino Oy on julkaissut sarjan DVD:nä.
Neljä toisen maailmansodan veteraania päättää ratkaista rahapulansa omintakeisesti: he varastavat suuren lastin voipaketteja ja myyvät sen tarjousvoille persoille maalaisemännille. Kylän pankinjohtaja yrittää saada miehet satimeen ja oman lusikkansa soppaan työntää tanssijatar Olivia, johon yksi veteraaneista rakastuu.
Juoni

Kyläpahanen jossain päin Suomea 1980-luvulla. Neljä rahapulaansa kyllästynyttä toisen maailmansodan veteraania, Jukarainen, Airo, Kytö ja Savulaakso, yrittävät pankkiryöstöä. Pankinjohtaja, joka haluaisi lunastaa veteraaneille kuuluvan kartanon, tunnistaa miehet, mutta ei tee rikosilmoitusta. Veteraanit saavat uuden idean ja toteuttavat sen: he varastavat täyden rekkalastillisen puolen kilogramman voipaketteja ja myyvät niitä syrjäkylillä hintaan 10 mk per paketti. Lasti menee kaupaksi tuossa tuokiossa. Tarinaan tulee käänne, kun Savulaakso ihastuu keski-ikäiseen stripteasetanssija Olivia Asikaiseen.
Veteraanit tekevät hyvän tilin, tosin pankinjohtaja Sutinen suhtautuu epäillen heidän rahojensa alkuperään. Sen kummemmin aikailematta veteraanit ostavat paremmat vaatteet sekä uuden auton ja ajavat Helsinkiin, missä he astuvat Tukholmaan vievään Viking Linen Mariella-autolauttaan. Olivia ja hänen sutenöörinsä matkaavat samassa aluksessa. Savulaakso onnistuu hurmaamaan Olivian. Tosin Oliviasta on tilitettävä sievoinen summa sutenöörille, ennen kuin hän pääsee irti tämän hallinnasta.
Laivalla sattuu olemaan myös emäntä ja isäntä, jotka ostivat voita veteraaneilta tarinan alussa. Myös pankinjohtaja on paikalla, ja pariskunta kertoo hänelle tarjousvoita myyneistä veteraaneista. Johtaja huomaa heti yhteyden varastetun voierän ja veteraaninelikon äkkivaurastumisen välillä. Laiva lähtee illankuhjeessa takaisin Suomeen. Helsingissä veteraanit ottavat yhteyttä Suomen pääministeriin: heidän hallussaan on arkaluontoinen videotallenne, jonka avulla he kiristävät ministeriltä alibin itselleen.
Veteraanit palaavat kotikyläänsä Olivia mukanaan. Pankinjohtaja ja nimismies yrittävät saada heidät vastuuseen voivarkaudesta, mutta ministerin antama alibi suojaa heidät syytöksiltä. Lopussa juhlitaan Savulaakson ja Olivian häitä.
Muuta

Viimeisen koukkauksen kuvasi Kauko Nord ja lavasti Kristine Elo. Musiikista vastasi Jorma Panula.
Näyttelijät

| 0 | 1 | 2 |
| --- | --- | --- |
|  Leo Lastumäki  | … |  Jukarainen   |
|  Martti Pennanen  | … |  Airo   |
|  Esko Pesonen  | … |  Savulaakso   |
|  Kalle Karppanen  | … |  Kytö   |
|  Eeva Litmanen  | … |  Olivia   |
|  Jarmo Tulonen  | … |  Mustatalvi   |
|  Aulis Rosendahl  | … |  Sutinen, pankinjohtaja   |
|  Sirppa Sivori-Asp  | … |  Kahila, pankkineiti   |
|  Jukka Sipilä  | … |  Nousiainen, nimismies   |
|  Ahti Haljala  | … |  meijerin yövahti   |
|  Sukhchen Brar  | … |  Kamal   |
|  Orvokki Oksanen  | … |  emäntä   |
|  Pekka Ahola  | … |  isäntä   |
|  Jaakko Haapanen  | … |  trokari   |
|  Seppo Wallin  | … |  Majuri   |
|  Ola Johansson  | … |  Holli Holopainen, sotaveteraani   |
|  Sirkka Seittu  | … |  autokaupan myyjätär   |
|  Esko Roine  | … |  Töyry, pääministeri   |
|  Juha Muje  | … |  Liukkonen, ministeri   |
|  Eila Ilenius  | … |  Estelle Karjalainen, sihteeri   |
Jaksoluettelo

| Jakso | Nimi | Ensiesitys |
| --- | --- | --- |
| 1. | Ryöstö | 26.1.1990 |
| 2. | Rakkaus | 2.2.1990 |
| 3. | Sulhasmiehet | 9.2.1990 |
| 4. | Ihmiskauppaa | 16.2.1990 |
| 5. | Maa alkaa polttaa | 23.2.1990 |
| 6. | Pidätys | 2.3.1990 |
Aiheesta muualla

Elokuvauutiset.fi
Seitsemän (televisiosarja)

| Seitsemän |
| --- | --- |
Tyyli:  draama
Kestoaika:  50 min / jakso
Luoja(t):  Mika Ripatti (käsikirjoittaja) Seppo Vesiluoma (käsikirjoittaja) Ilkka Vanne (ohjaaja)
Pääosissa:  Risto Kaskilahti Sanna-Kaisa Palo Vesa Vierikko Hannele Laaksonen Kari-Pekka Toivonen Merja Larivaara Satu Paavola
Alkuperämaa:  Suomi
Verkko:  Yle TV1
Esitetty:  8. tammikuuta 2001 – 26. maaliskuuta 2001
Jaksoja:  12
Aiheesta muualla
IMDb 
Seitsemän on vuonna 2001 Yle TV1:llä esitetty suomalainen televisiosarja. Sarja on TV1:n Kotikatsomon viides niin sanottu kausisarja. Ensiesityksellä sen jokainen jakso keräsi yli miljoona katsojaa. Sarja nähtiin uusintana 7.6.–23.8.2010 TV1:n Kotikatsomossa.
Juoni

Viiden perheen taloyhtiö voittaa lotossa pääpotin, 28,8 miljoonaa markkaa. Mutta mihin ihmeeseen katoaa yksi miljoonien arvoinen lottolappu?
Rooleissa

| 0 | 1 | 2 |
| --- | --- | --- |
|  Risto Kaskilahti  | … |  Vesa Salakari   |
|  Sanna-Kaisa Palo  | … |  Helena Salakari   |
|  Vesa Vierikko  | … |  Varma Laakkonen   |
|  Hannele Laaksonen  | … |  Anneli Laakkonen   |
|  Katja Kukkola  | … |  Aurora Laakkonen   |
|  Kari-Pekka Toivonen  | … |  Otto Kaunispää   |
|  Merja Larivaara  | … |  Vilma Kaunispää   |
|  Emil Lundberg  | … |  Petteri Kaunispää   |
|  Emma Lillqvist  | … |  Emma Kaunispää   |
|  Pekka Heikkinen  | … |  Keijo Mäntylä   |
|  Satu Paavola  | … |  Pirjo Vanninen   |
|  Juho Milonoff  | … |  Tuomas Kola   |
|  Kaija Kaikkonen  | … |  Maarit Virta   |
|  Ilkka Heiskanen  | … |  Arttu Happonen   |
|  Vappu Jurkka  | … |  Olga Happonen   |
|  Eeva Litmanen  | … |  Kaarina Paloaro   |
|  Markku Huhtamo  | … |  Teppo Mäkelä   |
|  Lotta Lehtikari  | … |  Satu Hannula   |
|  Kari Väänänen  | … |  Antti Mäkinen   |
|  Jukka Pitkänen  | … |  Heikki Suuronen   |
Jaksoluettelo

| Jakso | Nimi | Ensiesitys | Uusinta | 2>  uusinta |
| --- | --- | --- | --- | --- |
| 1. | Eräänä heinäkuisena perjantaina | 8.1.2001 | 2.6.2003 | 7.6.2010 |
| 2. | Torstaiaamu 5 yötä arvonnan jälkeen | 15.1.2001 | 9.6.2003 | 14.6.2010 |
| 3. | Viikko protestiaikaa kulunut | 22.1.2001 | 16.6.2003 | 21.6.2010 |
| 4. | Varhainen aamu poliisilaitoksella | 29.1.2001 | 23.6.2003 | 28.6.2010 |
| 5. | Kokolailla epäilyttävän aamun valjetessa | 5.2.2001 | 30.6.2003 | 5.7.2010 |
| 6. | Ehdotus | 12.2.2001 | 7.7.2003 | 12.7.2010 |
| 7. | Puuttuu 5,76 miljoonaa | 19.2.2001 | 14.7.2003 | 19.7.2010 |
| 8. | Rakkaus on lakia suurempi voima | 26.2.2001 | 21.7.2003 | 26.7.2010 |
| 9. | Syyllisiä ja syyttömiä | 5.3.2001 | 28.7.2003 | 2.8.2010 |
| 10. | Kysymys elämästä ja kuolemasta | 12.3.2001 | 4.8.2003 | 9.8.2010 |
| 11. | Mebunat | 19.3.2001 | 11.8.2003 | 16.8.2010 |
| 12. | Lunastus | 26.3.2001 | 18.8.2003 | 23.8.2010 |
Vuoroin vieraissa | Tuliportaat | Angela ja ajan tuulet | Raid | Seitsemän | Yhteinen huone 
 Venny | Pelkovaara | Tahdon asia | Uudisraivaaja | Poikkeustila | Harvoin tarjolla | Uutishuone | Alamaailma
Świętokrzyskien voivodikunta

| Świętokrzyskien voivodikunta województwo świętokrzyskie |
| --- | --- |
 Łysa Góra, jolla sijaitsee Święty Krzyżin luostari
 Lippu:  Vaakuna
 Voivodikunnan sijainti Puolassa
 Koordinaatit: 50°45′00″N, 20°46′00″E 
Valtio:  Puola
Piirivapaita kaupunkeja:  1
Piirikuntia:  13
Perustettu:  1999
Hallinto:  
 – hallinnollinen keskus:  Kielce
Pinta-ala:  11 710,5 km²
Väkiluku (2015):  1 257 179
 – väestötiheys:  107,4 as./km²
Lyhenteet:  
 – rekisterikilven tunnus:  T
 – ISO 3166:  PL-SK
 
Voivodikunnan internetsivut
Świętokrzyskien voivodikunta (puol. województwo świętokrzyskie) on yksi Puolan 16 voivodikunnasta. Se sijaitsee sisämaassa Puolan eteläosassa. Voivodikunnassa on arviolta 1 257 179 asukasta (vuonna 2015) ja sen pinta-ala on 11 710,5 neliökilometriä. Sen pääkaupunki on Kielce.
Świętokrzyskien voivodikunta muodostettiin vuonna 1999.
Świętokrzyskien voivodikunnan suurimmat kaupungit

| Kaupunki | Väkiluku | Pinta-ala |
| --- | --- | --- |
| Kielce | 204 891 | 109,65 km² |
| Ostrowiec Świętokrzyski | 73 937 | 46,43  km² |
| Starachowice | 53 092 | 31,85 km² |
| Skarżysko-Kamienna | 49 131 | 64,16 km² |
| Sandomierz | 25 088 | 28,8 km² |
| Końskie | 20 667 | 17,68 km² |
| Busko-Zdrój | 17 297 | 12,28 km² |
| Jędrzejów | 16 577 | 11,37 km² |
| Staszów | 15 499 | 28,9 km² |
| Pińczów | 11 886 | 14,32 km² |
| Włoszczowa | 10 782 | 30,17 km² |
Aiheesta muualla

Kuvia tai muita tiedostoja aiheesta Świętokrzyskien voivodikunta Wikimedia Commonsissa
Voivodikunnan internetsivut
Puolan voivodikunnat
Ala-Karpatia
Ala-Sleesia
Kujavia-Pommeri
Łódź
Lublin
Lubusz
Länsi-Pommeri
Masovia
Opole
Podlasia
Pommeri
Sleesia
Iso-Puola
Świętokrzyskie
Vähä-Puola
Warmia-Masuria
Ou nou!

| Ou nou! |
| --- | --- |
 Sarjan logo alkutunnuksesta
Tyyli:  Komedia
Kestoaika:  23 minuuttia
Pääosissa:  Taneli Mäkelä   Pirkka-Pekka Petelius
Alkuperämaa:   Suomi
Verkko:   Nelonen    KinoTV
Esitetty:  5. helmikuuta –   14. toukokuuta 2001
Tuotantokausia:  1
Jaksoja:  15
Tuotanto
Tuottaja(t):  Pirkka-Pekka Petelius
Ohjaaja(t):  Mikko Mattila
Käsikirjoittaja(t):  Taneli Mäkelä   Pirkka-Pekka Petelius
Leikkaaja(t):  Heikki Salo
Kuvaaja(t):  Jan Nyman
Tuotantoyhtiö(t):  Tuotanto Oy Säihky
Aiheesta muualla
IMDb 
Kurkelat tulevat Rautakourille bailuihin. Kuvassa Reino, Milja, Suvi ja Tapio.
Ou nou! on suomalainen 15-osainen komediasarja, jossa miehet ja naiset ovat ikään kuin vaihtaneet rooleja keskenään. Sarja perustuu Kaverille ei jätetä -sarjan jaksoon "Jorma löytää tyylinsä". Sarja on julkaistu kokonaisuudessaan DVD:llä.
Sarjaa on esitetty uusintana Nelosella ainakin vuosina 2010, 2015 ja 2017.
Juoni

Sarjan tapahtumat sijoittuvat nykyaikaan kertoen toimitusjohtaja Suvi Kurkelan ja urakoitsija Milja Rautakouran perheiden edesottamuksista. Näitä tapahtumia tarkastellaan aviopuolisoiden, sairaanhoitaja Reino Kurkelan ja pankkivirkailija Tapio Rautakouran näkökulmasta. Reinolla ja Tapiolla on yhteinen ystävä, sosiologi Jorma Härmälä, joka taas seurustelee Mariannen kanssa, joka on ammatiltaan yliluutnantti.
Jaksot

| Jakso | Nimi | Ensiesitys |
| --- | --- | --- |
| 1. | Jorma täyttää pyöreitä | 5.2.2001 |
| 2. | Kriisin siemenet | 12.2.2001 |
| 3. | Yllätysvieraita | 19.2.2001 |
| 4. | Yrjön salaisuus | 26.2.2001 |
| 5. | Jorma härkänä | 5.3.2001 |
| 6. | Anpiliivipöl! | 12.3.2001 |
| 7. | Sami | 19.3.2001 |
| 8. | Hulabaloo | 26.3.2001 |
| 9. | Bailut | 2.4.2001 |
| 10. | Maire | 9.4.2001 |
| 11. | Shopping | 16.4.2001 |
| 12. | Maireuden äärellä | 23.4.2001 |
| 13. | Vaari | 30.4.2001 |
| 14. | Raimo | 7.5.2001 |
| 15. | Arvon mekin ansaitsemme | 14.5.2001 |
Rooleissa

| 0 | 1 | 2 |
| --- | --- | --- |
|  Pirkka-Pekka Petelius   | … |   Tapio Rautakoura   |
|  Taneli Mäkelä   | … |   Reino Kurkela   |
|  Antti Litja   | … |   Yrjö Härmälä   |
|  Aarno Sulkanen   | … |   Raimo Kurkela   |
|  Otso Räisänen   | … |   Riku Kurkela   |
|  Elma Reinikka   | … |   Roosa Kurkela   |
|  Jaakko Saariluoma   | … |   Mika   |
|  Vesa Vierikko   | … |   Jorma Härmälä   |
|  Kristiina Halttu   | … |   Suvi Kurkela   |
|  Mia Liski   | … |   Milja Rautakoura   |
Aiheesta muualla

Sarjan esittely Tuotanto Oy Säihkyn sivuilla (Arkistoitu – Internet Archive)
Ou nou! Internet Movie Databasessa (englanniksi)
Thomas Ian Nicholas

| Thomas Ian Nicholas |
| --- | --- |
 Thomas Ian Nicholas Tšekissä vuonna 2011.
Henkilötiedot
Syntynyt: 10. heinäkuuta 1980 (ikä 44) Las Vegas, Nevada, Yhdysvallat
Näyttelijä
Aktiivisena:  1987–
Merkittävät roolit:  Kevin Myers  (American Pie)
Aiheesta muualla
Viralliset kotisivut
IMDb 
Elonet
AllMovie
Thomas Ian Nicholas (s. 10. heinäkuuta 1980) on yhdysvaltalainen näyttelijä. Hänet tunnetaan kansainvälisesti roolistaan Kevin Myersinä American Pie -komediaelokuvissa.
Filmografia > Elokuvat

| Vuosi | Elokuva | Rooli |
| --- | --- | --- |
| 1992 | Lento unelmiin | Ferdie |
| 1993 | Katapultti-Henry – vuoden tulokas | Henry Rowengartner |
| 1995 | Jenkki kuningas Arthurin hovissa | Calvin Fuller |
| 1996 | A Kid in Aladdin's Palace | Calvin Fuller |
| 1997 | Tuomiopäivä | Alex Silvano |
| 1999 | American Pie | Kevin Myers |
| 2000 | Vaaran oikotie | Rip |
| 2001 | American Pie 2 | Kevin Myers |
| 2002 | Halloween: Resurrection | Bill Woodlake |
| 2002 | Fuck the Rules | Mitchell |
| 2003 | American Pie: The Wedding | Kevin Myers |
| 2003 | Stealing Sinatra | Frank Sinatra, Jr. |
| 2004 | L.A. D.J. | Thom |
| 2005 | Guy in Row Five | Bradley |
| 2006 | Cut Off | Pauly |
| 2006 | National Lampoon Presents Cattle Call | Richie Rey |
| 2008 | Sherman's Way | Tom |
| 2008 | Hitman | Mr. Jones |
| 2009 | Life Is Hot in Cracktown | Chad Wesley |
| 2009 | The Bridge to Nowhere | Eddie Stanton |
| 2010 | Please Give | Eugene |
| 2010 | Fading of the Cries | Michael |
| 2010 | Let the Game Begin | Tripp |
| 2010 | The Chicago 8 | Abbie Hoffman |
| 2011 | InSight | Stephen Geiger |
| 2011 | Killing machine | Steve |
| 2012 | American Pie: Luokkakokous | Kevin Myers |
| 2012 | The Stone Pony | Nick Golotta |
The Wall

| The Wall Pink Floyd |
| --- | --- | --- |

Studioalbumin tiedot
 Äänitetty : huhti–marraskuussa 1979
 Julkaistu: 30. marraskuuta 1979 (UK)  8. joulukuuta 1979 (US)
 Tuottaja(t): Bob Ezrin, David Gilmour, Roger Waters
 Tyylilaji: taiderock sinfoninen rock progressiivinen rock progressiivinen pop
 Kesto: 80.54
 Levy-yhtiö: Harvest Records (UK)  Columbia Records (myöh. Capitol Records) (US)
Pink Floydin muut julkaisut
| Animals (1977) | The Wall (1979) | The Final Cut (1983) |
Singlet albumilta The Wall
 ”Another Brick in the Wall Part 2” Julkaistu: tammikuu 1980  ”Run Like Hell” Julkaistu: huhtikuu 1980  ”Comfortably Numb” Julkaistu: kesäkuu 1980
The Wall on Pink Floydin vuonna 1979 julkaisema 11. studioalbumi, joka on tupla-albumi, jonka pohjalta on tehty myös elokuva. Albumin sanoitti ja sävelsi yhtyeen basisti Roger Waters. Levy on konseptialbumi, ja sen kappaleet kertovat miehestä nimeltä Pink, joka on joutunut lapsesta asti yhteiskunnan, äitinsä ja koulun piinaamaksi. Pinkin isä kuoli toisen maailmansodan aikana. Nämä kokemukset saavat Pinkin aloittamaan kuvitteellisen muurin rakentamisen, jolloin kaikki vastaiskut ovat vain ”Another brick in The Wall”, eli uusi tiili tähän muuriin. Lopulta Pink pakenee lopullisesti muurin taakse omaan maailmaansa, jossa hän muun muassa kuvittelee olevansa fasistinen diktaattori.
Albumin tunnetuimmat kappaleet ovat ”Another Brick in the Wall Pt. 2” ja ”Comfortably Numb”. Albumi on myynyt Yhdysvalloissa RIAA:n mukaan 23-kertaista platinaa (11,5 miljoonaa, tupla-albumina), joten se on yhtyeen toiseksi myydyin albumi, myydyimpänä The Dark Side of the Moon vuodelta 1973. Rolling Stone -musiikkilehti valitsi The Wallin kaikkien aikojen 87. parhaaksi albumiksi Top 500 -albumilistallaan.
Historia

Albumin teon aikoihin yhtye oli hajanaisessa tilassa. Roger Waters vastasi lähes kaikesta uudesta kappalemateriaalista. Levyn valmistumisen aikoihin Waters junaili kosketinsoittaja Richard Wrightille potkut yhtyeestä. Syynä oli se, että Wright ei juuri ollut mukana levyn teossa. Hän ei ollut äänittänyt omia osuuksiaan ja muut joutuivat äänittämään niitä. Tämän myöntävät myös Nick Mason ja David Gilmour. Wright osallistui kuitenkin albumin konsertteihin palkattuna muusikkona. Lopulta Wright itse sai eniten rahaa albumin konserteista sillä hänen ei pitänyt osallistua konserttien kustannuksiin kiertueen ollessa tappiollinen.
Konsertit

The Wallia esitettiin vuosina 1980 ja 1981 Los Angelesissa, New Yorkissa, Lontoossa ja Dortmundissa. Konsertteja oli yhteensä 31. Konserttien suhteellisen vähäinen määrä johtui esitysten suurista rakennuskustannuksista. Esitykseen kuului yleisön ja yhtyeen väliin rakennettu valtava muuri, joka hajotettiin esityksen lopuksi. Tämän lisäksi show sisälsi Pink Floydin vakiorekvisiittaa kuten suuria näyttöjä, lentäviä sikoja ja runsaasti pyrotekniikkaa. Konserteista julkaistiin 2000 livealbumi Is There Anybody Out There?: The Wall Live 1980–1981.
Roger Waters esitti The Wall -albumin kokonaisuudessaan ”The Wall Live” -maailmankiertueella vuosina 2010 ja 2011 jolloin se esitettiin myös Suomessa Hartwall Areenalla 27.–28. huhtikuuta 2011.